
Hallgatók médiafogyasztási szokásai a Széchenyi István Egyetem közösségi média platformjain

A közösségi média (SM) platformok nélkülözhetetlenné váltak a felsőoktatási intézmények számára, mivel hatékonyan kommunikálják az egyetem küldetését és alapvető értékeit a hallgatók és a személyzet felé. Az akadémiai SM marketingcikkek tekintetében azonban jelenleg viszonylag kevés kutatás foglalkozik a felsőoktatási intézmények SM marketingjének hatékonyságával. Jelen tanulmány célja a kutatási hiányosság pótlása az egyetemi hallgatók honlap- és közösségi médiafogyasztásának vizsgálatával, a Széchenyi István Egyetemre fókuszálva. A szerző szisztematikus szakirodalmi áttekintést végzett annak érdekében, hogy széleskörű és naprakész áttekintést kapjon az egyetemi közösségi média területén végzett legújabb kutatásokról. Az áttekintéshez a Scopus és a Science Direct adatbázisokat használta. A kiválasztott kutatásokat Excel segítségével elemezte. Platform- és tartalomelemzésre is sor került a Széchenyi István Egyetem honlapjának és közösségi médiaoldalainak vizsgálatával, amelyek a Facebook, az Instagram, a Twitter, a LinkedIn és a TikTok. A Facepager 4.5.3 verziójának használatával az SM posztok tartalmát, a hozzászólások számát és a reakciókat (pl.: lájkok, megosztások) egy CSV fájlba importáltam, majd az Excel és a Python programozási nyelv segítségével elemeztem. Az eredmények megmutatják a hallgatók és az egyetem közötti online elköteleződés és interakció mintáit, valamint az egyes platformok erősségeit és gyengeségeit.





